Leta 1919 je bil kot poznavalec gospodarstva, član gospodarske delegacije Kraljevine Srbov, Hrvatov in Slovencev na pariški mirovni konferenci, nato do novembra 1920 narodni poslanec v začasnem predstavništvu v Beogradu in 1920 do 1921 urednik gospodarskega dela "Jutra". Postal je eden vodilnih gospodarskih strokovnjakov v Jugoslovanski demokratski stranki in Jugoslovanski nacionalni stranki. Leta 1945 je emigriral v Avstrijo, zadnja leta je preživel v Salzburgu kot gost zavetišča za starejše begunce.